ह्विलचियर लिग बास्केटबल हुने
टर्किस एयरलाइन्स इन्गेज एम्पावरिङ लिग ह्विलचियर बास्केटबलको तेस्रो संस्करण जेठ १९ देखि हुने भएको छ । पुरुषतर्फ ९ र महिलातर्फ ६ टोलीले सहभागिता जनाउने प्रतियोगिता राउन्ड रोबिन फस्र्याटमा हुनेछ ।
काठमाडौँ — टर्किस एयरलाइन्स इन्गेज एम्पावरिङ लिग ह्विलचियर बास्केटबलको तेस्रो संस्करण जेठ १९ देखि हुने भएको छ । पुरुषतर्फ ९ र महिलातर्फ ६ टोलीले सहभागिता जनाउने प्रतियोगिता राउन्ड रोबिन फस्र्याटमा हुनेछ ।अन्तिम चरणमा भने शीर्ष चार टोलीले प्लेअफमा भिड्नेछन् । खेल चार फरक स्थानमा हुनेछ ।सामाजिक समावेशिताको नारासहित गैरसरकारी संस्था इन्गेजद्वारा आयोजना हुने प्रतियोगिताको प्रायोजन टर्किस एयरलाइन्सले गरेको छ । एयरलाइन्सका नेपाल प्रबन्ध निर्देशक अब्दुल्लाह टुन्चेर केसीसीले सामाजिक उत्तरदायित्व मात्र नभएर यस क्षेत्रको खेलकुद विकासमा आफ्नो संस्था आबद्ध भएको जनाए । उनले आउने दिनमा पनि प्रतियोगितामा सहकार्य जारी राख्ने प्रतिवद्धता व्यक्त गरे ।२९ दिन चल्ने प्रतियोगितामा पुरुषतर्फ आर्मी क्लब, जावलाखेल ह्विलचियर स्पोर्ट्स क्लब, ह्विलचियर स्पोर्ट्स एसोसिएसन, बोधिसत्व इन्टरनेसनल एसोसिएसन, नेपाल स्पाइनल कर्ड इन्ज्युरी स्पोर्ट्स एसोसिएसन, स्पाइनल इन्ज्युरी रिहाबिलिटेसन सेन्टर, पोखरा ह्विलचियर टिम, नेपालगन्ज ह्विलचियर बास्केटबल टिम र चितवन ह्विलचियर बास्केटबल टिमले प्रतिस्पर्धा गर्नेछन् । महिलातर्फ ह्विलचियर स्पोर्ट्स एसोसिएसन, बोधिसत्व, नेपाल स्पाइनल कर्ड इन्ज्युरी स्पोर्ट्स, जावलाखेल ह्विलचियर स्पोर्ट्स क्लब र महिला ह्विलचियर बास्केटबल एसोसिएसनले सहभागिता जनाउने छन् ।